Vil vurdere reglene for opphold for "hatpredikanter"

Sylvi Listhaug (Frp) mener at det er uakseptabelt at religiøse organisasjoner i Norge inviterer personer som undergraver norske verdier. Justisdepartementet vil se på reglene for opphold for religiøse ledere.

Integreringsminister Sylvi Listhaug mener det er uakseptabelt at religiøse organisasjoner i Norge inviterer personer som undergraver norske verdier. Larsen, Håkon Mosvold

26. apr. 2016 20:38 Sist oppdatert 27. april 2016

Danmarks statsminister Lars Løkke Rasmussen (V) har tatt til orde for å stoppe såkalte hatpredikanter på grensen og nekte dem innreise. I Norge vil Justis— og beredskapsdepartementet se på regelverket rundt oppholdstillatelse for imamer og religiøse ledere, dette arbeidet vil også omfatte predikanter. Det opplyser departementet i en e-post til Aftenposten.

Aftenposten skrev mandag at den muslimske ungdomsorganisasjonen Islam Net i påsken inviterte flere svært omstridtepredikanter til sin årlige konferanse.

Vold i ekteskapet privatsak

Britiske Haitham Al-Haddad som har besøkt Islam Net flere ganger, har uttalt at vold i ekteskapeter en privatsak, at jøder er"etterkommere av aper og griser" og at kvinner ikke bør jobbe.

OPT_IN-Wahhaj-Hyoppl_doc6pfju5wf3541gdb1x8r3_doc6pfjuwo6so4ore1ezy-7g2zFWAFs0.jpg Islam Net

Den amerikanske predikanten Siraj Wahhaj som i år var hentet inn for å snakke til hundrevis av norske ungdommer, har en lang historie i politiets søkelys i USA. Han ble navngitt som "ikke-tiltalte medsammensvorne" i forbindelse med bombingen av World Trade Center i 1993.Her kan du lese Aftenpostens sak om hvorfor Wahhaj er omstridt, og hvordan Islam Nest leder, Fahad Qureshi, svarer på hvorfor de inviterer predikanter som ham

Uakseptabelt

Islam Net-leder Fahad Qureshi uttalte i en e-post til Aftenposten at de ikke var klar over hverken anklagene fra politiet i New York mot Siraj Wahhaj, eller imamens tidligere støtte til terrordømte. Ifølge Qureshi fordømmer Wahhaj all form for terror.

Innvandrings— og integreringsminister Sylvi Listhaug (Frp) er svært kritisk til besøket.

– Det er uakseptabelt at religiøse organisasjoner i Norge inviterer personer som til de grader undergraver norske verdier, uttaler Listhaug i en e-post til Aftenposten.

Hun mener man skal ha rett til å ytre det man måtte mene. Men hun er opptatt av å motarbeide fremveksten av radikale religiøse grupperinger i Norge som forfekter samfunnsfiendtlige holdninger.

Danmarks statsminister Lars Løkke Rasmussen. Simon Læssøe

Vil nekte hatpredikanter innreise

Danmarks statsminister Lars Løkke Rasmussen (V) ønsker å stoppe såkalte hatpredikanter på grensen og nektes innreise.

Utspillet kom etter at dansk TV2 med dokumentarserien «Moskeerne bag sløret» avslørte ekstreme og demokrati-fiendtlige holdninger hos imamer og ledere i flere danske moskeer. Løkke vil også vurdere kriminalisering av ytringer som undergraver dansk lovgivning.

"På den måde kan vi komme efter de mennesker, som under dække af religion og teologi undergraver vores samfund", uttalte Løkke ifølge Jyllands-Posten.

Britisk ordning

Den danske statsministeren viste til at Storbritannia har en ordning som åpner for å nekte omstridte personer innreise til landet.

Storbritannia nektet blant annet den omstridte imamen Bilal Philips innreise i 2010, samme år som han besøkte Islam Net. Ordningen har også ført til at andre personer er blitt hindret innreise, som den høyreekstreme, nederlandske og islamfiendtlige politikeren Geert Wilders.

Målet er slamske lover i rettsapparatet

Britiske Haitham Al-Haddad har besøkt Islam Net flere ganger. I dette foredraget fra 2010 https://www.youtube.com/watch?v=hvGRmGl1uSU maner han britiske muslimer til å være tålmodige for å nå drømmemålet – en islamsk stat og islam over hele verden. Han sier:

«Jeg foreslår, inntil vi når et nivå der vi har islamsk kalifat og islamsk stat og islam blir overlegen, må vi være en del av det muslimske fellesskapet»…

Dessuten at «Vi må komme til et punkt da islam og muslimer er offisielt anerkjent i samfunnet», og forklarer at det blant annet innebærer at islamske prinsipper blir innlemmet som en del av det britiske utdanningssystemet og det juridiske systemet. A-Haddad bruker skilsmisse og arv som eksempler på saker hvor muslimske klienter kan bli behandlet i tråd med sin tro, og dermed henvist til en islamsk seksjon innen rettsapparatet.

— Innskrenker frihet

Selv om Danmarks statsminister har tatt til orde for å nekte omstridte predikanter, også omtalt som hatpredikanter, synes ikke ekstremismeforsker Lars Gule ved Høgskolen i Oslo og Akershus at det er en god ide.

— Det er et tiltak jeg liker svært dårlig. Dette er forslag politikere fremmer for å virke handlekraftige, men det fører ikke til større trygghet, bare innskrenking av frihet, sier Gule som er klar på at Islam Net bør kritiseres for sine holdninger og for at de henter omstridte lærde til landet.

Islam Net-leder Fahad Qureshi velger å svare pr. e-post. Han mener imam Siraj Wahhaj er en perfekt rollemodell, dersom han tidligere har hatt ekstremistisk tankegods og ikke lenger har det. Anette Karlsen

Opp til myndighetene

Forsker Sindre Bangstad ved KIFO, Institutt for kirke-, religions— og livssynsforskning, samarbeider med Marius Linge om en bok om salafisme på norsk hvor også IslamNet inngår. Han overlater til norske myndigheter å vurdere om predikantene som Islam Net inviterer, bør nektes innreise til Norge.

Men Bangstad sier at det ikke er tvil om at personer med tilknytning til Profetens Ummah (ekstrem, islamistisk organisasjon red. anm.) har vært til stede på en del arrangementer i regi av Islam Net. Han sier at det heller ikke er tvil om at enkeltpersoner med tilknytning til Islam Net, har endt opp som fremmekrigere i Syria, eller som har reist til Syria som de unge Bærumssøstrene.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding